NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA EN RÈGIM D'INTERINITAT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3896)
  + [Valencià](/va/acuerdo/3896)






Selector de idioma

Leer

* [Español](/es/acuerdo/3896)
* [Valencià](/va/acuerdo/3896)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA EN RÈGIM D'INTERINITAT[Butlletí Oficial Universitat d'Alacant](/ca/Publicacion)
================================================================================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA EN RÈGIM D'INTERINITAT

Data d'aprovació
:   26/10/2016

Data de publicació
:   27/10/2016

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3896.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3896)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3896)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA EN RÈGIM D'INTERINITAT&url=https://www.boua.ua.es/va/acuerdo/3896)

**Títol:** NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA EN RÈGIM D'INTERINITAT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 26 d'octubre de 2016

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 26 D'OCTUBRE DE 2016, VA APROVAR PER UNANIMITAT, LA

NORMATIVA DE LA UNIVERSITAT D'ALACANT PER LA QUAL ES REGULEN ELS CONCURSOS PER A LA CONTRACTACIÓ DE PROFESSOR CONTRACTAT DOCTOR O PROFESSORA CONTRACTADA DOCTORA EN RÈGIM D'INTERINITAT

Exposició de motius

La Llei orgànica 4/2007, de 12 d'abril, per la qual es modifica la Llei 6/2001, de 21 de desembre, d'Universitats, així com el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari estableixen que la durada del contracte del professorat ajudant doctor o ajudant doctora no podrà ser inferior a un any ni superior a cinc, prorrogables o renovables si s'haguera concertat per durada inferior a la màxima, sempre que la durada total no excedisca els cinc anys indicats. En qualsevol cas, el temps total de durada conjunta entre aquesta figura contractual i la d'ajudant, en la mateixa universitat o en una de diferent, no podrà excedir els vuit anys.

El Pla d'Estabilitat i de Promoció del Professorat de la Universitat d'Alacant, aprovat en el Consell de Govern del 27 de maig de 2010, ofereix l'estabilitat del professorat ajudant doctor o ajudant doctora mitjançant la transformació de la plaça en una altra de titular d'universitat, contractat doctor o contractada doctora, mitjançant convocatòria pública de la plaça. Aquesta estabilització és conseqüència natural de les figures contractuals establides en la Llei orgànica 4/2007.

La necessitat urgent i inajornable d'haver de cobrir les obligacions docents i de recerca del professorat ajudant doctor o ajudant doctora, que acabe el temps màxim de durada del contracte, fa imprescindible dotar un mecanisme de contractació temporal que cobrisca aquestes necessitats i que permeta la continuïtat, si escau, de la carrera acadèmica mentre no se’n puga realitzar la promoció estable mitjançant el procediment ordinari.

En conseqüència, amb la finalitat d'atendre necessitats urgents i inajornables, es procedeix, a través d'aquesta normativa , a regular els concursos per a cobrir places de professorat contractat doctor o contractada doctora en règim d'interinitat, en la modalitat que preveu la legislació laboral, mentre no es puga produir la cobertura definitiva pel procediment legalment establit.

1. Àmbit d'aplicació

La Universitat d'Alacant podrà convocar concursos per a la provisió temporal de places de professor contractat doctor o professora contractada doctora, mitjançant contracte laboral d'interinitat, quan les places hagen sigut prèviament creades en el marc del Pla d'Estabilitat i de Promoció del Professorat de la Universitat d'Alacant (aprovat en el Consell de Govern del 27 de maig de 2010) per a l'estabilitat del professorat ajudant doctor o ajudant doctora, així com, si escau, autoritzades conformement a la normativa vigent, i concórreguen els requisits següents:

- Que s’escaiga la terminació de la durada màxima del contracte de professor ajudant doctor o professora ajudant doctora d'acord amb la legislació.  
 - Que les places de contractat doctor o contractada doctora no es puguen cobrir mitjançant el procediment ordinari de selecció.

2. Règim normatiu aplicable

Aquests concursos es regiran pel que disposa la Llei orgànica 6/2001, de 21 de desembre, d'universitats, modificada per Llei Orgànica 4/2007, de 12 d'abril, i quan no s'oposen al que es disposa en aquesta modificació, pel Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, pel Decret 25/2012, de 3 de febrer, del Consell, pel qual s'aproven els Estatuts de la Universitat d'Alacant, pel Reial decret 2720/1998, de 18 de desembre, pel qual es desenvolupa l'article 15 de l'Estatut dels treballadors en matèria de contractes de durada determinada, per aquesta normativa , per les bases de cada convocatòria, i per les altres normes de caràcter general que siguen aplicables.  
   
 3. Característiques dels contractes i condicions de la contractació

3.1. Els contractes tindran caràcter temporal i seran de professor contractat doctor o professora contractada doctora que es cobriran mitjançant contracte laboral d'interinitat. Les condicions laborals i retributives seran les previstes per als professors contractats doctors o professores contractades doctores, d'acord amb el previst en la normativa que siga aplicable.

3.2. La durada dels contractes de professor contractat doctor o professora contractada doctora mitjançant contracte laboral d'interinitat serà fins que es proveïsquen les places de professor contractat doctor o professora contractada doctora de manera indefinida d'acord amb el procediment reglamentàriament establit.

4. Convocatòria

4.1. En els concursos d'accés quedaran garantits la igualtat d'oportunitats del personal aspirant, el respecte als principis de mèrit i capacitat i el principi d'igualtat de tracte i d'oportunitats entre dones i homes, com també la igualtat d'oportunitats de les persones amb discapacitat i en el procediment s’adoptaran les oportunes mesures d'adaptació a les seues necessitats.

4.2. La convocatòria, que correspon al rector o a la Rectora, es publicarà en el Diari Oficial de la Generalitat Valenciana (DOGV).

4.3. La convocatòria haurà de contenir els aspectes següents:

a) La plaça objecte del concurs, amb expressió de la categoria i la seua denominació, corresponent a una àrea de coneixement existent.

b) El departament al qual s'adscriu, l'activitat docent, el perfil investigador que inclourà, si escau, una o diverses matèries i, en consideració a necessitats docents específiques, els perfils lingüístics. Igualment, es podrà requerir estar en possessió d'una titulació oficial determinada adequada a les característiques de la plaça.

c) La composició de la comissió , el sistema de selecció, criteris de valoració per a puntuar els mèrits i la puntuació mínima per a adjudicar la plaça.

d) Els requisits que haurà de complir pel personal aspirant per a ser admès o admesa en el procés, el model de sol·licitud, el del currículum i el termini de presentació de sol·licituds.

e) El tipus de contracte i les retribucions.

f) Els llocs oficials de publicació de les resolucions que es generen al llarg del procés a l'efecte de les notificacions que siguen procedents.

4.4. Les activitats docents i investigadores que s'especifiquen en la convocatòria en cap cas implicaran per a qui obtinga la plaça un dret de vinculació exclusiva a elles, ni limitarà la competència de la Universitat d'Alacant per a assignar-li altres obligacions docents relacionades amb el seu camp de coneixement quan estiga justificat per raons acadèmiques.

5. Requisits

Per a l'admissió a concurs s'hauran de reunir els requisits de caràcter general i específic que s'indiquen a continuació. El seu compliment haurà d'estar referit sempre a la data d'expiració del termini fixat per a sol·licitar la participació en el concurs i mantenir-se fins al moment de la signatura del contracte i, si escau, en ocasió de la seua renovació.

5.1. Requisits general s

a) Els recollits en l'article 56 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic.

b) Els qui no tinguen la nacionalitat espanyola, hauran de tenir un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En cas de no ser aquest acreditat documentalment, la Universitat d'Alacant podrà realitzar, en les condicions que es determinen, una prova de nivell que garantisca una adequada capacitat de comunicació oral i escrita de qualsevol de les llengües oficials de la Comunitat Valenciana .

c) En cas d'optar a una plaça amb perfil lingüístic, acreditar el nivell adequat de coneixement de les llengües corresponents. Els qui sol·liciten plaça en la qual s'establisca l'ensenyament en valencià, serà necessari que n’acrediten el coneixement al nivell C1, o el seu equivalent homologat.

d) Abonar a la Universitat d'Alacant les taxes corresponents en concepte de drets d'examen, d'acord amb l'establit en la convocatòria.

5.2. A més, hauran de complir els següents requisits específics en relació amb la figura contractual.

a) Estar en possessió del títol de doctor o doctora.

b) Disposar d'avaluació positiva de la seua activitat per a la contractació del professorat en la figura de professor contractat doctor o professora contractada doctora, per part de l'Agència Nacional d'Avaluació de la Qualitat i Acreditació (ANECA) o de l'Agència Valenciana d’Avaluació i Prospectiva (AVAP).

6. Sol·licituds i admissió d'aspirants

6.1. Els qui vulguen participar en els concursos presentaran la corresponent sol·licitud, juntament amb la documentació acreditativa del compliment dels requisits, detallada en la convocatòria corresponent, i el model de currículum normalitzat de la Universitat d'Alacant, juntament amb l'acreditació documental dels mèrits que s’hi al·leguen, en el termini de 10 dies hàbils comptadors des de l'endemà de la seua publicació en el DOGV. La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.

6.2. Una vegada conclòs el termini indicat en la base anterior, es publicarà la resolució rectoral amb la relació provisional de persones admeses i excloses, amb indicació la causa d'exclusió i el termini d'esmena que no serà inferior a 3 dies hàbils.

6.3. Resoltes les reclamacions i esmenes, es publicarà la resolució en la qual, a més de declarar aprovada la relació definitiva de persones admeses i excloses s'arreplegarà el lloc, la data i l'hora de celebració de l'acte de constitució referit en la base 10.

6.4. Les dades de caràcter personal aportades pels qui aspiren a la plaça objecte de concurs quedaran inclosos en el fitxer automatitzat de personal d'aquesta Universitat, que es compromet a no fer un ús diferent d'aquell per al qual han sigut sol·licitades, segons la Resolució de la Universitat d'Alacant, de 18 de setembre de 2013, sobre creació i modificació de fitxers de dades de caràcter personal (DOGV de 16 d'octubre de 2013).

7. Comissions de selecció

7.1. Els concursos de selecció seran resolts per una comissió de selecció formada per cinc integrants segons estableixen les bases següents.

7.2. La designació d'integrants s’haurà de fer garantint la necessària aptitud científica i docent dels components. Aquesta composició s’haurà d'ajustar als principis d'imparcialitat i professionalitat dels integrants, procurant la composició equilibrada entre dones i homes, llevat que no siga possible per raons fonamentades i objectives motivades degudament.

7.3. Cada comissió de selecció estarà integrada per cinc membres de ple dret, amb els seus respectius suplents, personal funcionari o funcionària dels cossos docents universitaris, professors contractats doctors o professores contractades doctores, amb vinculació permanent, que hauran de pertànyer, preferentment, a la Universitat d'Alacant i hauran d'estar en possessió del títol de doctor o doctora. Addicionalment, hauran de pertànyer preferentment a la mateixa àrea de coneixement de la plaça objecte de concurs i, en qualsevol cas, a la mateixa branca de coneixement. Si les persones proposades no foren de la mateixa àrea de coneixement en la qual s'inscriga la plaça convocada s'haurà d'adjuntar un informe motivat degudament sobre la seua idoneïtat científica i docent per a formar part de la comissió que ha de jutjar el concurs. En tot cas, com a mínim les dues cinquenes parts dels qui integren la comissió de selecció hauran de pertànyer a l'àrea de coneixement a la qual corresponga la plaça objecte de provisió. A les sessions podrà assistir com a observador o observadora una persona de cadascuna de les seccions sindicals amb representació en Mesa Negociadora, i que haurà de complir els mateixos requisits que les persones que integren la comissió .

7.4. El nomenament dels qui formen la Comissió de selecció es regirà per les regles següents:

a) El rector o la rectora designarà 3 membres, amb proposta prèvia del Consell de Departament al que s'adscriu la plaça: un catedràtic o una catedràtica d'universitat que presidirà la comissió , i dues vocals.

b) El Consell de Departament designarà els 2 membres restants.   
 Les propostes preveuran membres suplents. Ocuparà la secretaria de la comissió l’integrant de menor categoria i antiguitat.

7.5. Per a la vàlida constitució de la Comissió es requerirà la presència de la totalitat dels seus titulars, i si escau, del nombre de suplents necessaris per a efectuar l'acte de constitució.

7.6. El nomenament com a component d'una comissió és irrenunciable, excepte quan concórrega causa justificada que impedisca la seua actuació. En cap cas serà delegable la seua actuació. Les persones de la comissió titular seran substituïdes només pels seus suplents. Si també en aquests concorre algun dels supòsits d'impediment o renúncia es podran substituir entre si, excepte en el cas de la presidència en què es procedirà a un nou nomenament.

7.7. El nomenament dels qui integren la comissió es farà públic una vegada publicada la relació provisional de persones admeses i excloses.

7.8. Els supòsits d'abstenció o recusació que es puguen plantejar es tramitaran i resoldran d’acord amb el que estableixen els articles 23 i 24 de la Llei 40/2015, d'1 d'octubre, de règim jurídic del sector públic.

7.9. Les comissions vetlaran pel compliment del que estableix la convocatòria corresponent i aquesta normativa , garantiran el respecte als principis d'igualtat, mèrit, capacitat i publicitat i tindran el compromís d'actuar amb objectivitat, independència i rigor professional, respectant la confidencialitat sobre les dades personals de les quals hagen tingut coneixement per raó de la seua participació en la comissió , guardaran secret de les deliberacions de la comissió i garantiran la dedicació necessària per a l'exercici adequat de les tasques que els són pròpies.

8. Criteris de valoració

8.1. Els criteris de valoració relatius a l'historial acadèmic, docent i investigador s’hauran d'ajustar als criteris general s de valoració següents: experiència investigadora, màxim 60 punts sobre 100; experiència docent, màxim 30 punts sobre 100; formació acadèmica i experiència professional, màxim 8 punts sobre 100; altres mèrits, màxim 2 punts sobre 100.

8.2. Es considerarà mèrit preferent per a la contractació ser funcionari o funcionària dels cossos docents universitaris, estar habilitat o habilitada, acreditat o acreditada per a participar en els concursos d'accés als cossos docents universitaris en l'àrea de coneixement a la qual corresponga la plaça objecte de la convocatòria o, si no, en àrees de coneixement afins. A la persona que al·legue aquest mèrit preferent se li incrementarà en un màxim d'un 20 % la valoració final obtinguda per la baremación total dels mèrits.

9. Sistema de selecció

El procediment selectiu constarà de dues fases:

a) Concurs de mèrits en el qual es valoraran els mèrits acreditats per cada aspirant. Es valorarà fins a un màxim de 100 punts, sens perjudici de la puntuació per mèrit preferent que puga correspondre. Per a superar aquesta fase del procés de selecció serà necessari obtenir com a mínim 50 punts.

b) Entrevista. Haurà d'ajustar-se al que s’estableix a continuació:

- Es tractarà d'un acte complementari, de caràcter públic, per a valorar l'adequació de cada aspirant a la plaça convocada i versarà sobre els seus mèrits, historial acadèmic, investigador i professional, i sobre tots aquells aspectes que la comissió considere rellevants relacionats amb el perfil docent i investigador de la plaça.

- Tindrà un caràcter obligatori; per tant, les persones aspirants que no es presenten en el dia, en l'hora, i al lloc fixats en la resolució corresponent de la convocatòria es considerarà que han perdut el dret en el concurs.

- Se celebrarà després de la valoració dels mèrits al·legats per les persones aspirants, convocant només a les quals hagen obtingut una puntuació igual o superior a la puntuació mínima establida en el concurs de mèrits.

- Aquesta segona fase del procés de selecció es valorarà fins a un màxim de 40 punts, i per a superar-la serà necessari obtenir un mínim de 20 punts.

10. Desenvolupament del concurs

10.1. La comissió serà l'encarregada de jutjar el concurs i resoldre la proposta de provisió de les places convocades. Una vegada publicades les llistes definitives de persones admeses i excloses, la unitat d'Accés PDI del Servei de Selecció i Formació remetrà a qui ocupe la secretaria de la Comissió , per a la deguda custòdia, les instàncies i els currículums de les persones aspirants admeses per a la seua valoració.

10.2. La persona que ocupe la presidència de la comissió , amb la consulta prèvia als i les restants components titulars de la comissió i, si escau, a les persones suplents necessàries per a efectuar l'acte de constitució, convocarà amb una antelació mínima de 2 dies hàbils, de manera individualitzada i indicant la data, el lloc i l'hora de celebració a cada integrant titular de la comissió , i si escau als o les suplents, així com a les persones acreditades per a assistir a les reunions, per a l'acte de constitució.

10.3. Tots els actes que requerisquen ser publicats, segons recullen els apartats següents relatius al desenvolupament del concurs, apareixeran seran com a mínim en la pàgina web del Servei de Selecció i Formació i en els locals on es tinga la sessió corresponent.

10.4. Una vegada constituïda la comissió , després que s’haja publicat la corresponent relació definitiva de persones admeses i excloses, i prèviament a l'examen dels expedients de les persones aspirants, s’hauran d'acordar els criteris de valoració específics del concurs de mèrits, que s’hauran d'ajustar al que l'estableix el punt 8, i, si escau, els de l'entrevista. La comissió farà públic aquests criteris, d'acord amb el que disposa la base 10.3, perquè se’n tinga coneixement.

10.5. Una vegada valorats els mèrits acreditats per les persones aspirants, segons indica la base 9, la comissió de selecció farà pública aquesta valoració, en què es constarà la qualificació obtinguda per a cada aspirant en cada apartat dels criteris de valoració i la convocatòria a l'entrevista a les persones aspirants que hagen obtingut com a mínim la puntuació mínima requerida per a passar a aquesta segona fase, amb indicació de la data, el lloc i l'hora de celebració, així com l'ordre de crida de les persones aspirants, que iniciarà l'ordre en la lletra corresponent d’acord amb la resolució de la conselleria que tinga atribuïda la competència en matèria de funció pública, per la qual es determina la lletra per a fixar l'ordre d'intervenció dels i les aspirants a totes les proves selectives que tinguen lloc durant l'any, del conjunt de les administracions públiques valencianes.

10.6. La convocatòria per a l'entrevista es farà amb una antelació mínima de 3 dies naturals i amb un termini màxim de 5 dies naturals, comptadors des de l'endemà de la seua publicació.

10.7. Una vegada feta la segona fase del procés selectiu, la Comissió publicarà en el termini màxim de 20 dies comptadors des de l'endemà a la publicació de la relació definitiva de persones admeses i excloses d'acord amb el que disposa la base 10.3, resolució que contindrà:

a) La puntuació concedida a cada aspirant en l'entrevista.

b) La puntuació total que s'obtindrà sumant les qualificacions de les dues fases del procés d'aquells o aquelles aspirants que hagen superat la puntuació mínima requerida en la segona fase, així com, si escau, la puntuació concedida per mèrit preferent, i s’establirà una ordenació de major a menor puntuació.

c) La proposta de provisió a favor de, com a màxim, tantes persones com places s’hagen de cobrir.

La comissió proposarà formalment per a la provisió de la plaça o places l’aspirant o aspirants que hagen obtingut la puntuació més alta i, subsidiàriament, per al cas de renúncia de la persona o persones proposades, les quals els seguisquen en l'ordre de puntuació, sempre que hagen obtingut la puntuació mínima necessària.

En cas d'empat, si és entre persones de sexe diferent, es donarà preferència a la persona o persones que pertanguen al sexe menys representat en l'àrea de coneixement per a la qual ha sigut convocada la plaça o places. Si hi haguera la mateixa representació de sexes o si l'empat es produeix entre persones del mateix sexe, entre les persones aspirants amb igual puntuació es durà a terme una votació entre els qui formen part de la comissió , i es donarà preferència a l’aspirant que obtinga com a mínim tres vots. Cada membre de la Comissió haurà de motivar el seu vot i no es considerarà vàlida l'abstenció. Si persisteix l'empat, dirimirà el vot de qualitat de qui presidisca la comissió . La resolució de l'empat, si escau, també es publicarà en aquesta mateixa resolució.

Contra aquesta resolució cal presentar reclamació davant la mateixa Comissió , en el termini de 5 dies hàbils comptadors des de l’endemà de la seua publicació.

10.8. Una vegada resoltes les reclamacions, en un termini màxim de 5 dies hàbils comptadors des de l’endemà de la data final per a presentar-les, o transcorregut el termini sense que se n'hagen produït, la comissió publicarà el resultat definitiu del procés i elevarà la proposta de provisió definitiva al rector o a la rectora.

10.9. Contra la proposta de provisió definitiva de la comissió es podrà interposar recurs d'alçada davant el rector o la rectora en el termini d'un mes comptador des de l’endemà de la seua publicació.

10.10. D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, el termini recollit en el paràgraf primer del punt 10.7 es podrà ampliar fins a 10 dies hàbils més, a petició de qui presidisca la comissió corresponent dirigida al rector o a la rectora, sempre que la sol·licitud es formule d'acord amb el que estableix l'apartat tercer de l'article esmentat. Aquesta ampliació es farà pública en la pàgina web del Servei de Selecció i Formació d'acord amb el que estableix el punt 12. Una vegada transcorregut el termini sense que s'haja publicat la valoració inicial, el rector o la rectora nomenarà una nova comissió per resoldre la convocatòria de la plaça corresponent.

11. Adjudicació de les places

11.1. La Comissió elevarà la proposta de provisió al rector o a la rectora per a la seua adjudicació, sense que la proposta puga excedir el nombre de places convocades.

11.2. El procés podrà concloure amb la proposta de la comissió de no proveir la plaça convocada si cap de les persones aspirants obté la puntuació mínima establida en cadascuna de les fases del punt 9.

12. Notificacions del procediment

D'acord amb el que preveu l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en els punts anteriors substituiran la notificació personal a les persones interessades i produiran els mateixos efectes.

13. Documentació del desenvolupament del concurs

La persona que ocupe la secretaria de la comissió , en el termini màxim de tres dies hàbils següents al de finalitzar la seua actuació, farà arribar al Servei de Selecció i Formació l'expedient administratiu del concurs, que incorporarà, com a mínim, els documents següents:

a) Actes de les sessions, en les quals hauran de constar les actuacions fonamentals tingudes en el desenvolupament del concurs:

- Constitució, reflectint el sistema de selecció, els criteris de valoració i l'ordenació del procés.

- Puntuació obtinguda per cada aspirant, la resolució dels empats, si escau, així com la proposta de provisió de la plaça o places.

- Publicació de resultats provisionals i, si escau, reclamacions o esmenes.

- Resultats definitius i proposta de provisió.

b) Resolucions originals publicades al llarg del procés.

c) Documentació aportada per cada aspirant.

Disposició final

Una vegada aprovada pel Consell de Govern, aquesta normativa entrarà en vigor a partir de l'endemà de publicar-se en el Butlletí Oficial de la Universitat d'Alacant.





[Carretera Sant Vicent del Raspeig s/n  
03283 Sant Vicent del Raspeig - Alacant  
 Tel. 82 138 0405 - Fax 41 766 0749](https://www.google.es/maps/@53.902073,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12539&trk=tyah&trkInfo=tarId%1B7098298027421%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)